યાત્રાધામ અંબાજી ખાતે રાજકોટના શ્રદ્ધાળુ પરિવારે માતાજીને 1 કિલો અને 354 ગ્રામ સોનાના સુવર્ણ હસ્ત અપર્ણ કર્યા હતા. હથેળીથી માંડીને કોણી સુધીના આ હાથમાં કંડા જેવી બારિક કોતરણી પણ કરવામાં આવી છે. રાજકોટના આ પરિવારે ગુપ્ત દાન દ્વારા પૂજા વિધિ કર્યા બાદ રૂપિયા.37.91 લાખની કિંમતના સોનાના હાથ અર્પણ કર્યા હતા. ઉલ્લેખનીય છે કે આ દાતા પરિવાર અગાઉ પણ અંબાજી મંદિર ટ્રસ્ટને સવા કિલો સોનાનું છત્ર બનાવીને અર્પણ કર્યું હતું. આ સુવર્ણ હાથને મા અંબાના શણગારમાં સ્થાન આપવામાં આવ્યું છે.